hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu en hu en hu de de en hu hu hu hu hu hu hu hu hu hu hu hu en
Meg kell és meg tudjuk változtatni világunkat! – CCO Magazin
Invitálás a Budapest Klub, a BKIK IX. és XXVIII. Osztálya és a Piac & Profit közös rendezvényére: A vendég a világhírű filozófus, rendszerelméleti tudós, László Ervin professzor.
Revolúció a tudományban, evolúció a tudatban
A társadalmi feszültségek, a gazdasági válság és a klímaváltozás fenyegető veszélye kétségbeejtő, de egyben esélyt ad életvitelünk gyökeres megváltoztatására is – vallja könyveiben és előadásaiban László Ervin. A tudatos változás, a közös tudat, a planetáris tudat, az új világnézet és új etika szükségességének hirdetője, a világhírű filozófus, rendszerelméleti tudós, László Ervin lesz a vendégünk. Leghitelesebb forrásból, tőle megtudhatjuk a HIX-mező mint legújabb felfedezés mostanában feltárt titkát is. Előadását élő beszélgetés követi.
Vitatkozzunk, érveljünk, jussunk egyezségre, s cselekedjünk felelősen. Ez a célja a világhírű professzorral töltött délutánnak.
Töltsön el egy délutánt korunk egyik legelismertebb gondolkodójával, László Ervin világhírű filozófus professzorral
Helyszín: BKIK-székház, Budapest (Krisztina körút 99.)
Időpont: 2012. szeptember 18., kedd, 14.00-17.00
László Ervin zongorista csodagyerekként kilencéves korától több mint húsz évig koncertezett a világ minden táján. Művészi pályája befejeztével a Yale-en, a New York-i Állami Egyetemen és számos európai és távol-keleti egyetemen oktatott filozófiát és rendszerelméletet. A Római Klub felkérésére 1978-ban készítette el a Goals for Mankind (Célok az emberiség számára) című nagy hatású jelentését. A párizsi Sorbonne Egyetemen a legmagasabb tudományos fokozatot kapta meg, négy egyetem választotta díszdoktorává. A Magyar Tudományos Akadémiának 2011-ben lett a tagja. Számos díjjal tüntették ki, többek között megkapta a japán békedíjat és a Goi-díjat, 2004-ben pedig Nobel békedíjra jelölték.
A Budapest Klub alapítója és elnöke. A Budapest Klub által jegyezte a Planetáris Tudat Kiáltványát és a Világváltás Kiáltványát. Több mint hetven könyv szerzője, könyveit húsz nyelvre fordították le. Jelenleg Olaszországban él.
A Budapest Klub tiszteletbeli tagjai közül néhányan: Dalai Láma, Peter Gabriel, Milos Forman, Elie Wiesel, Mihail Gorbacsov, Edgar Mitchell, Vaclav Havel.
„Már Einsteintől is tudjuk, hogy nem oldhatunk meg egy problémát azzal a gondolkodásmóddal, amelyik előidézte. Azt is kijelentette, hogy az atombomba mindent megváltoztatott, kivéve a gondolkodásunkat. Ezek a felismerések sohasem voltak időszerűbbek, mint manapság. Megváltozott a világ, de a gondolkodásunk nem – vagy nem eléggé. Nem meglepő, hogy egyre mélyebben süllyedünk az ellentmondásokba és a válságba. Új gondolkodásmódra van sürgős szükségünk. jobb gondolkodással meg tudjuk változtatni a világot. Több erőnk van napjainkban a gyökeres változtatásra, mint bármikor azelőtt. Fogyasztóként és termelőként, polgárként és aktivistaként – de akár olyan személyként is, akinek az élettel kapcsolatos értékrendje és életmódja hatással van másokra – mindannyian hozzáfoghatunk, hogy új módon gondolkodjunk. A helyes gondolkodással olyan mozgalmat indíthatunk el, amely elterjed, és döntő hatást tud gyakorolni a világra. Végső soron rajtad és rajtam múlik, hogy világunkat egy békés és fenntartható haladási pályára állítsuk.“
A rendezvény részvételi díjas! Részvételi díj: 18 000 Ft + áfa/fő A részvételi díjjal a rendezők a Budapest Klub Alapítvány munkáját támogatják, mely szerte a világban végzi gondolkodásmód-váltásra, felelősségtudatra ösztönző feladatait.
Az előadáson grafikus jegyzeteket készít Strenner Szilárd, vizuális coach. A hazánkban újdonságnak számító eszközzel készült emlékeztető anyagot a rendezvény után a résztvevők elektronikus formában megkapják.
További felvilágosítás és információ:
Tel. : (1) 239 – 9597, E-mail: konferencia@piacesprofit.hu
A rendezvényen történő részvétel feltételei itt elolvashatók, és itt lehet regisztrálni is.
Forrás: Piac és Profit
A rendezvényt a CCO Magazin támogatja
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin